open-index/open-wikipedia-markdown huggingface dataset:
Rally de Vigo de 1990

O **Rally de Vigo de 1990** foi a terceira edición de dito rally e a primeira proba da tempada 1990 do Campionato de Galicia de Rally. Celebrouse en Vigo o 31 de marzo de 1990 e o vencedor foi Jorge Pérez, a bordo dun Renault 5 GT Turbo.

## Itinerario 
Constou de catro treitos a catro pasadas por cada un deles. Incluíuse como novidade un treito inicial en Praia América, cuxo percorrido sorpresa non foi publicado ata pouco antes da carreira, para que non se puidese adestrar nel. Os outros tres treitos foron os habituais dos anos anteriores: Vilaza, Camos e Chenlo. En total percorréronse 220 quilómetros, dos cales 53 foron cronometrados. Con todo, o piloto de Noia tivo que abandonar por mor dos múltiples problemas que estaba tendo co cambio do seu Citroën AX Sport. Isto foi aproveitado por Jorge Pérez e Luis Pérez, sobre un Renault 5 GT Turbo, para lograren a vitoria, primeira e única na súa traxectoria no campionato galego. En segunda posición quedou o equipo ourensán formado por Alfonso Pavón e Guillermo Díez, a bordo doutro Renault 5 GT Turbo. En terceira posición chegaron Manuel Senra e José Maceiras, que con todo sabían de antemán que o seu resultado non contaba para a clasificación final, pois o Peugeot 309 GTI 16v que estreaban non estaba homologado. Dese xeito, a terceira posición do podio foi ocupada por Juan Carlos Táboas (Citroën AX Sport).

## Clasificación 
## Notas 
## Véxase tamén 
### Ligazóns externas 
* Imaxes do Rally de Vigo de 1990
Rubén Suárez Sousa

**Rubén Suárez Sousa**, nado en Vigo o 22 de xuño de 1973, é un músico e deseñador gráfico galego, tamén coñecido como **Ruben Xuarez**. Desenvolve a súa carreira musical como compositor e multinstrumentista na banda de cosmic rock Family Folks.

## Traxectoria 
Comezou a súa traxectoria musical en 1991 na banda Foggy Mental Breakdown, da que tamén formaban parte inicialmente Óscar Liboreiro, Diego de Luis, Eladio Santos (Eladio y los seres queridos), Óscar Avendaño (baixista de Siniestro Total) e Xabier Vieitez (Transilvanians, The Soul Jacket). Foi tamén integrante da banda Los tres sudamaricones (1996), formada por Tony Lomba (Germán Fandiño), Eladio Santos, Rubén da Sousa Jr. (alias nese momento de Rubén Suárez Sousa) e Javier Lado. O seguinte proxecto musical no que participou foi Los High Sierras (2001), xunto con Andrés Cunha e os irmáns Bruno e Jacobo Jiménez. A xénese de Los High Sierras tivo lugar a partir de Doctor 5 & the Rhythm Section, unha banda de versións de garaxe e rhtyhm&blues, tras unirse a ela o batería Andrés Cunha. Posteriormente participou no grupo de versións Mec Mecs, xunto con Javier Molina (tamén coñecido como Harvey Springfield)  e Óscar Rodríguez. En 2014 fundou o grupo de folk rock Family Folks co músico Bosco Hill, e xuntos conforman o núcleo compositivo desta formación. En 2015 uníronse á banda os irmáns Jorge Lorre (Jorge López González) e Rufus "El Guarro" (Martín López González), ambos integrantes doutras bandas galegas como Dead Wood, Los Wavy Gravies ou The Bo Derek's (xunto con Óscar Avendaño), amais do teclista Xabier Vieitez (Transilvanians, The Soul Jacket). Suárez compaxina a súa carreira musical co seu traballo como deseñador gráfico.

## Galardóns 
En 2007 gañou o Premio á Investigación da Deputación de Pontevedra (categoría Provincia de Pontevedra) polo estudo realizado xunto con Susana Rodríguez Barcia *Después de la movida. La música pop y rock en Pontevedra entre 1990 y 2007.* 

## Discografía 
### Con Foggy Mental Breakdown 
* *Pleased to meet you* EP (1995), Man Records.
* *Bizarre Bizarre* LP/CD (1997), Animal Records.

### Con Los High Sierras 
* *Los High Sierras* LP/CD (2003), City Lights.
* “Viva Rock&Roll” en VVAA: *A Tribute to Mr. Rock* (LP, Bronco, 2005)
* *Fortune & Venture* LP/CD (2006), City Lights.

### Con Family Folks 
* *All the Lost Causes* LP (2016), Gaztelupeko Hostak.
* *All the Lost Causes* CD (2016), Gaztelupeko Hostak.
* *The Anvil Sea* (CD) (2018), Gaztelupeko Hostak.
* *The Anvil Sea* (2LP) (2019), Gaztelupeko Hostak.
* *Naufrage* LP+CD (2022), Gaztelupeko Hostak. 

## Videoclips con Family Folks 
*Sea of Whiskey, (Dirixido por Miguel Álvarez Aguiar, 2017).
*The River, (Dirixido por Buhardilla Lab, 2019).
*The Beast, (Realizado por Denis Carballás, 2022)

## Notas 
## Véxase tamén 
### Ligazóns externas 
* Sea of Whiskey, (Dirixido por Miguel Álvarez Aguiar, 2017).
* The River, (Dirixido por Buhardilla Lab, 2019).
* Te Beast, (Realizado por Denis Carballás, 2022)
Mialxia

As **mialxias** ou **dores musculares** consisten en dores ou molestias que poden afectar a un ou varios músculos do corpo. Tamén poden estar implicados ligamentos, tendóns e fascias. As causas son moi variadas. As principais inclúen sobrecarga, tensión ou lesións musculares por exercicios ou traballos físicos intensos. Así mesmo, a dor muscular pode ser un síntoma de certas doenzas que afectan a todo o corpo, entre as cales destaca a fibromialxia.

## Causas 
As causas máis frecuentes de mialxia son o sobreesforzo muscular, especialmente cando se realizan contraccións moi rápidas sen quecemento previo ou moi repetitivas, e as lesións ou os traumatismos sobre os músculos, incluíndo escordaduras e distensións. A tensión tamén pode ocasionar dor muscular.

## Notas
Zhao Lusi

**Zhao Lusi** (Chinese: 赵露思), nada en Chengdu o 9 de novembro de 1998, é un actriz chinesa.

## Traxectoria 
Zhao entrou na industria do entretemento tras participar na edición de 2016 de *Super Girl* na canle Hunan TV e, xa nese ano, presentar o programa de variedades *Huo Xing Qing Bao Ju*.

En 2017, Zhao fixo a súa estrea como actriz cun papel secundario na serie web *Meng Qi Shi Shen* e un pequeno papel no filme *Feng Ren Ji Yue Dui*.

En 2018 a súa interpretación na serie histórica *Feng Qiu Huang* deuna a coñecerNese ano interpretou o primeiro papel protagonista, na serie histórica de viaxes no tempo, *O! Wo De Huang Di Bi Xia* que logrou unha base de seareiros en Internet que  aumentou o recoñecemento de Zhao e logrou o premio á mellor actriz nova Golden Bud.

En 2019, Zhao interpretou a protagonista feminina no filme romántico *Lan Se Sheng Si Lian*, baseado na serie surcoreana *Gaeul Donghwa* e nese ano tamén participou na serie muscial *I Hear You*, na serie fantástica *Qing Nang Chuan* e na serie de romance histórico *Tian Lei Yi Bu Zhi Chun Hua Qiu Yue*.

En 2020, Zhao participou na serie *xianxia* *San Qian Ya Sha* e na serie de romance histórico *Chuan Wen Zhong De Chen Qian Qian*.

## Notas
Kapila

**Kapila** (en ) é o nome dado a varias personaxes en textos antigos e medievais, dos que o máis coñecido é o fundador da escola Samkhya de filosofía hindú. Kapila de Samkhya está considerado un sabio védico,

Rishi Kapila está recoñecido como o autor do influente Samkhya-sutra, en que os sutras aforísticos presentan a filosofía dualista da Samkhya.

Moitas personalidades históricas do hinduísmo e o xainismo, figuras míticas, lugares de peregrinación e mesmo unha antiga variedade de vacas levan o nome de Kapila.
[miniatura|Estatua de Kapila Maharshi, [Nashik]]
## Traxectoria 
O nome Kapila aparece en moitos textos, e parece claro que se refire a persoas diferentes. A referencia máis célebre é ao sabio Kapila e o seu alumno Āsuri, que na tradición india están considerados os primeiros mestres da escola Samkhya da filosofía hindú. Aínda que é anterior a Buda, non está claro en que século viviu; algúns suxiren que no século VI&nbsp;a.C. Outros sitúano no século VII&nbsp;a.C. Isto localízao no final do período védico (1500 a 500&nbsp;a.C.), e el mesmo foi chamado sabio védico.

Kapila está considerado o autor dunha sutra influente chamada Samkhya-sutra ou Kapila-sutra, que presenta mediante aforismos a filosofía dualista da Samkhya. Estas sutras foron explicadas noutro texto do hinduísmo ben estudado chamado Samkhyakarika.

## Notas 
## Véxase tamén 
### Bibliografía 
* 
* 
* 
### Ligazóns externas 
*The Sánkhya Aphorisms of Kapila, 1885 traducido por James R. Ballantyne, editado por Fitzedward Hall.
Terapia intravenosa

miniatura|190x190px|Demostración típica de terapia intravenosa
**Terapia intravenosa** (**IV**) é unha vía de administración que consiste na inxección dunha agulla ou catéter contendo principios activos, vacinas ou hemoderivados nas veas periféricas, tipicamente nos membros superiores ou inferiores.

Non existe absorción nesta vía de administración, pois a menciña é introducida directamente na corrente sanguínea, non podendo así ser revertida. É un medio óptimo de administrar medicamentos, pola velocidade e eficiencia.

É a vía de preferencia para fármacos que non poden ser aplicados por vía intramuscular ou subcutánea, cando o obxectivo é o inicio rápido de acción ou cando a vía oral non é posíbel por intolerancia á medicación (como vómitos ou dor de estómago) ou por condición que reduza a absorción do medicamento (como diarrea).

## Notas 
## Véxase tamén 
### Bibliografía 
* Royal College of Nursing, *Standards for Infusion Therapy * (Archive of the 4th edition (Decembro 2016) via the Internet Wayback Machine)
Aedes

***Aedes*** é un xénero de mosquitos que se atopaba orixinalmente nas zonas tropicais e subtropicais, mais agora é común en tódolos continentesa agás a Antártida. Algunhas especies espalláronse pola actividade humana, como o *Aedes albopictus*, unha especie particularmente invasiva que se estendeu polo Novo Mundo polo comercio de pneumático utilizado.

Foi descrito e nomeado por vez primeira polo entomólogo alemán Johann Wilhelm Meigen en 1818, e o seu nome xenérico provén do grego antigo ἀηδής, *aēdēs*, que quere dicir "desagradábel" ou "odioso". A especie tipo de *Aedes* é *Aedes cinereus*. 

## Notas
Ensaio clínico

miniatura|dereita|230px|Participante nun ensaio clínico recibindo unha inxección.
Un **ensaio clínico** é un estudo prospectivo de investigación biomédica ou comportamental realizado en participantes humanos, deseñado para responder preguntas específicas sobre intervencións biomédicas ou de comportamento, incluídos novos tratamentos (como novas vacinas, fármacos, eleccións dietéticas, suplementos alimenticios e produtos sanitarios) así como intervencións coñecidas que merecen máis estudos e comparacións. Os ensaios clínicos xeran datos sobre a dosificación, a seguridade e a eficacia. Realízanse só despois de recibir a aprobación da autoridade sanitaria/comité de ética do país onde se solicita a aprobación da terapia. Estas autoridades son responsables de verificar a relación risco/beneficio do ensaio; a súa aprobación non significa que a terapia sexa "segura" ou eficaz, só que se pode realizar o ensaio.

Dependendo do tipo de produto e da fase de desenvolvemento, os investigadores inicialmente inscriben voluntarios ou pacientes en pequenos estudos piloto e, posteriormente, realizan estudos comparativos a maior escala. Os ensaios clínicos poden variar en tamaño e custo, e poden implicar un só centro de investigación ou múltiples centros, nun país ou en varios países. O deseño do estudo clínico ten como obxectivo garantir a validez científica e a reproducibilidade dos resultados.

Os custos dos ensaios clínicos poden chegar aos miles de millóns de dólares por medicamento aprobado. O patrocinador pode ser unha organización gobernamental ou unha empresa de farmacéutica, biotecnoloxía ou dispositivos médicos. Determinadas funcións necesarias para o ensaio, como o seguimento e o traballo de laboratorio, poden ser xestionadas por un socio subcontratado, como unha organización de investigación por contrato ou un laboratorio central. Só o 10 por cento de todos os medicamentos iniciados en ensaios clínicos en humanos convértense en fármacos aprobados. 

## Notas 
## Véxase tamén 
### Bibliografía 
* The International Conference on Harmonization of Technical Requirements for Registration of Pharmaceuticals for Human Use, a guideline for regulation of clinical trials
* ClinicalTrials.gov, a worldwide database of registered clinical trials; US National Library of Medicine
Doenzas tropicais desatendidas

[miniatura|Neno de [Panamá afectado pola enfermidade de Chagas. A infección é manifestamente aguda, xa que se observa unha tumefacción do ollo dereito (signo de Romaña).]]
As **doenzas tropicais desatendidas** (a miúdo designadas polas súas siglas en inglés **NTD**) son un grupo de diversas doenzas tropicais frecuentes no seo das poboacións de baixos ingresos en rexións en desenvolvemento de África, Asia e América. Están causadas por varios patóxenos entre os que salientan os parasitos helmintos ou os protozoos, pero igualmente os virus e as bacterias. Na África subsahariana, o impacto do conxunto destas patoloxías é comparable ao da malaria e a tuberculose. Algunhas destas patoloxías poden previrse ou tratarse por medios accesibles nos países máis desenvolvidos, mais non así nas rexións máis pobres do globo. Porén, en certos casos os tratamentos son relativamente baratos. Por exemplo, o tratamento da esquistosomiase custaba 0,20 dólares norteamericanos por neno no ano 2007. Porén, para o período 2010-2017, o custo do control destas patoloxías a escala mundial estímase entre 2 e 3 mil millóns de dólares.

Estas doenzas son postas a miúdo en contraste coas tres grandes pragas mundiais, que son a infección polo VIH (sida), a tuberculose e o paludismo (malaria), as cales se benefician de numerosos fondos para a súa investigación e tratamento. Porén, as doenzas tropicais desatendidas constitúen as comorbilidades frecuentes destas tres infeccións. Por outra banda, por parte de certas compañías farmacéuticas prodúcense de maneira esporádica donativos dos medicamentos necesarios, e as políticas para administralos masivamente foron eficaces en varios países.

A Organización Mundial da Saúde (OMS) priorizou 17 NTD. Estas doenzas están consideradas como endémicas en 149 países e afectan a máis de mil millóns de persoas, das cales máis da metade son nenos. Aínda que o peso económico destas patoloxías sobre as economías en desenvolvemento é difícil de cuantificar, estímase en varios miles de millóns de dólares cada ano. Provocaron 142 000 mortes en 2013, cifra que supón un descenso respecto dos 204 000 falecementos en 1990. Destas 17 patoloxías, 2 son o obxectivo dunha próxima erradicación: a dracunculiase en 2015 e o pian no ano 2020. Por outra banda, o obxectivo é eliminar outras 4: o tracoma, a doenza do soño, a lepra e a filariose linfática no ano 2020.

## Notas 
## Véxase tamén 
### Ligazóns externas 
* Programa da axencia norteamericana de axuda ao desenvolvemento (USAID) contra as NTD 
* Programa da Organización Mundial da Saúde (OMS) contra as NTD
Aedes aegypti

***Aedes aegypti*** é un mosquito que pode ser portador do virus do dengue e da febre amarela, así como doutras doenzas, como a Chikungunya, a febre de Zika e o Virus Mayaro. É membro do subxénero *Stegomyia* dentro do xénero *Aedes* (ao que pertence o estreitamente emparentado *Aedes albopictus*, vector tamén do dengue).

Pode recoñecerse polas súas distintivas marcas brancas, aínda que as súas diferenzas en aspecto con respecto a outros mosquitos poden ser lixeiras. Son máis activos durante o día que na noite a diferenza doutros mosquitos que só son activos na noite ou a calquera hora. Orixinario de África, atópase no presente en rexións tropicais e subtropicais a través do mundo. En América, preséntase dende os estados do sur dos Estados Unidos até o centro da Arxentina e o Uruguai. Comparte hábitat con *Aedes albopictus*, que o está desprazando nalgunhas zonas.

## Notas 
## Véxase tamén 
### Outros artigos 
* Wolbachia

### Ligazóns externas 
* VectorBase's genomic resource for *Aedes aegypti* 
* *Aedes aegypti* page from University of Sydney, Australia 
* *Aedes aegypti* and dengue fever
Colin M. Kraay

**Colin Mackennal Kraay**, nado en Hampstead, Londres, o 23 de marzo de 1918, e finado en Oxford, o 27 de xaneiro de 1982, foi un numismático británico.

## Traxectoria 
Kraay, logo da súa educación secundaria no *Lancing College*, en West Sussex, cursou os seus estudos universitarios de Ciencias da Antigüidade a partir de 1937 no *Magdalen College*, da Universidade de Oxford. Logo de acadar o primeiro grao en 1939, colaborou con Alan Wace nas escavacións de Micenas. 

## Recoñecementos 
* 1978: Medalla da *Royal Numisatic Society*.
* 1978: Membro electo da Academia Británica.

## Publicacións 
* (1956): *The Aes coinage of Galba .* American Numismatic Society. Nova York.
* (1956): *Archaic and classical Greek coins.* University of California Press. [Reimpresión: Londres, 1976. ISBN 978-0915262755]
* (1962): *Die Münzfunde von Vindonissa (bis Trajan).* Birkhäuser. Basilea.
* (1966): *Greek coins.* Thames and Hudson. Londres. ISBN 978-0500160107
* (1968): *Coins of ancient Athens.* Corbitt and Hunter, Newcastle upon Tyne. ISBN 978-0900309090
* (1969): *Greek coins and history. Some current problems.* Methuen. Londres. ISBN 978-0389010654 
* (1973): *An Inventory of Greek Coin Hoards* (con M. Thompson e O. Mørkholm). American Numismatic Society. Nova York. ISBN 978-0-89722-068-2
* (1984): *The archaic coinage of Himera.* Centro internazionale di studi numismatici. Nápoles.

## Notas 
## Véxase tamén 
### Bibliografía 
* Gill, D. (2004). "Kraay, Colin Mackennal"*.* En *The Dictionary of British Classicists.* Bristol. ISBN 978-1855069978
* Le Rider, G. et al. (1989). *Kraay-Mørkholm essays. Numismatic studies in memory of C. M. Kraay and O. Mørkholm.* Institut Supérieur d'Archéologie et d'Histoire de l'Art. Louvain-La-Neuve.
* Sutherland, C. H. V. (1982). "Kraay, Colin Mackennal, 1918-1982". En *Proceedings of the British Academy*. Vol. 68. Páxinas 591-605. ISBN 978-0-19-726025-8
S one strane

***S one strane*** é un filme de 2016 dirixido por Zrinko Ogresta. É unha coprodución internacional entre Croacia e Serbia. Estreouse na sección Panorama da 66ª edición do Festival Internacional de Cinema de Berlín. O filme recibiu unha Mención Especial polo xurado de Cinema Europeo. Foi escollido como candidato de Croacia para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Personaxes 
* Ksenija Marinković como Vesna
* Lazar Ristovski como Zarko
* Tihana Lazović como Jadranka
* Robert Budak como Vladimir
* Toni Šestan como Bozo
* Tena Jeić-Gajski como Nives
* Vinko Kraljević como Peric
* Ivan Brkić como Mato

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Primeiro ministro de Ruanda

O **primeiro ministro de Ruanda** é o xefe de goberno de Ruanda. 

Un total de once persoas exerceron o cargo dende a súa creación en 1961 (durante a Revolución Ruandesa) ata os nosos días. O actual primeiro ministro de Ruanda é Édouard Ngirente, que tomou posesión o 30 de agosto de 2017. 

## Lenda 
; *Partidos políticos* 

* 
* 
* 
* 
* 

* 

## Lista 
## Notas 
## Véxase tamén 
### Outros artigos 
* Presidente de Ruanda
* Xefes de Estado e goberno actuais
### Ligazóns externas 
* Estadistas do mundo - Ruanda .
Alberto Zedda

**Alberto Zedda**, nado en Milán, Lombardía o 2 de xaneiro de 1928 e finado en Pésaro, Marcas o 6 de marzo de 2017, foi un director de orquestra e musicólogo italiano, especialista no repertorio italiano do século XIX.

## Traxectoria 
Alberto Zedda naceu en Milán, onde cursou estudos humanísticos e musicais con Lorena Antonieta e Carlo Maria Giulini, que complementa na Escola de Paleografía Musical de Cremona. 

En 1957 gana o Concurso Internacional da RAI para directores de orquestra, feito que lle abre as portas de  importantes institucións italianas (A Scala, Santa Cecilia, Maggio Musicale Fiorentino, RAI de Roma, Turín, Milán, Nápoles...) e estranxeiras en Alemaña, Holanda, Bélxica, Francia, España, Polonia, Rusia, Israel, os Estados Unidos, a China ou o Xapón.

Paralelamente desenvolveu unha grande actividade operística en múltiples salas e localidades do mundo, tales como a Scala, San Carlo, A Fenice, Massimo de Palermo, Comunale de Bologna, Rexio de Torino ou Covent Garden, entre outros.

Gravou discos de música sinfónica, de cámara e ópera.

Ensinou práctica orquestral no Conservatorio de Piacenza, Filoloxía musical aplicada na Academia de Osimo e Historia da música na Universidade de Urbino. Foi tamén Fundador e Director da Academia Rossiniana de Pesaro.

Adicou parte do seu tempo á actividade musicolóxica realizando edicións críticas de óperas, oratorios e cantatas con particular atención a Rossini, a primeira metade do século XIX  mailo  repertorio protobarroco. Foi membro do Comité Editorial da Fundación Rossini desde a súa creación.

Outros compromisos foron o de Director de repertorio italiano na New York City Opera;  Director musical do Festival della Vale D’Itria de Martina Franca; Asesor artístico do Rossini Opera Festival de Pesaro e do Festival Mozart da Coruña; Director artístico do Festival Barocco de Fano, do Teatro Carlo Felice de Xénova, do Teatro alla Scala de Milán e do Rossini Opera Festival de Pesaro.

Escribiu *Divagazioni Rossiniane*, libro publicado no 2012 por Ricordi, Milán. Traducido ao español (Turner Música), alemán e inglés.

Alberto Zedda foi nomeado Grand’ufficiale “ao mérito” da Repubblica Italiana, membro de L’Ordre du “Merite Culturel” de Polonia, Medalla de Ouro do Círculo de Belas Artes de Madrid, Presidente Honorario da Deutsche Rossini Gesellschaft, Académico Correspondente da Real Academia Sevillana de Boas Letras, Doutor honoris causa en Scienze della comunicazione pola Universidade de Macerata e Profesor Emérito da Universidade de Osaka.

Como musicólogo, é responsable da revisión de múltiples traballos de Vivaldi, Händel, Donizetti, Bellini, Verdi e especialmente Rossini. Zedda é, xunto con Philip Gosset, o autor da edición crítica completa das óperas de Rossini.

## Notas
Equaesos

Os **equaesos** (en ) eran unha antiga tribo celta de Gallaecia, un pobo galaico que vivía no norte do actual Portugal, entre as provincias de Minho e Tras os Montes, preto da fronteira coa actual Galicia. Os equesios existiron como pobo até a chegada dos suevos, durante as invasións bárbaras no Imperio Romano.

O historiador Pedro Bosch sitúa a súa área de influencia entre a Serra de Bornes e os cumios de Mogadouro. Atopáronse pezas gravadas e esculpidas nun tipo de pedra que non existe na rexión, asemellándose á *pedra xabón*. Algunhas esculturas representan cabalos e crese que están relacionadas cos equaesos, pois foron atopadas no castro Vicente, na marxe dereita do río Sabor. Outros historiadores sitúannos máis cara ó oeste, preto do río Támega. 

## Etimoloxía 
É probable que o nome dos equaesos proveña da raíz celta *ekʷo- “cabalo”, cf. lingua irlandesa antiga *ech* “cabalo”, ou do latín clásico *equus* que tamén significa "cabalo". Debido a isto, crese que o cabalo era o elemento totémico deste pobo.

## Padrón dos pobos 
[miniatura|dereita|200px|[Padrón dos pobos.]]
O nome deste pobo aparece no padrón dos pobos, unha columna conmemorativa da construción da ponte romana de Chaves (Portugal), colocada sobre da mesma obra, que salva o río Támega. A epígrafe dedicatoria contén unha lista de dez dos pobos indíxenas galaicos bracarenses (citados como *civitates* no orixinal) da Gallaecia que colaboraran no erguemento da citada ponte.

### Epígrafe 
IMP CAES VESP AVG PONT / MAX TRIB POT X IMP XX PROCOS IX / IMP VESP CAES AVG F PONT TRIB / POT VIII IMP XIIII COS VI / ... / C CALPETANO RANTIO QUIRINALI VAL FESTO LEG AVG PR PR / D CORNELIO MECIANO LEG AVG / L ARRVNTIO MAXIMO PROC AVG / LEG VII GEM FEL / CIVITATES X / AQUEFLAVIENSES AOBRIGENS / BSALI COELERNI EQUAESI / INTERAMICE LIMICI AEBISOC / QUARQUERNI TAMAGANI

;Tradución
*Sendo Emperador César Vespasiano Augusto, Pontífice Máximo, con poder tribunicio por décima vez, Emperador vixésimo, pai da patria, cónsul por novena vez, sendo emperador tamén Tito Vespasiano César, fillo do Augusto, Pontífice, con poder tribunicio por oitava vez, Emperador Décimo cuarto, cónsul por sétima (...) sendo legado de Augusto o Propretor Caio Calpetano Rancio Quirinal Valerio Festo e sendo Legado do Augusto, Decio Cornelio Meciano e procurador do mesmo Augusto, Lucio Arruncio Maximo, a Lexión Sétima Xémina Félix e dez cidades, a saber: os Aquiflavienses, os Avobriguenses, os Bibalos, os Coelernos, os Equaesos, os Interamnicos, os Límicos, os Nebisocos, os Quarquernos e os Tamaganos (...).*

A respecto das liñas que faltan hai acordo entre os especialistas en considerar que foran eliminadas referencias ao Emperador Domiciano en virtude de *damnatio memoriae*.

## Notas 
## Véxase tamén 
### Outros artigos 
* Lista de tribos celtas
* Topónimos célticos en Galicia
### Bibliografía 
* Matasovic, R. (2009). *Etymological Dictionary of Proto-Celtic*. Brill. ISBN 978-90-04-17336-1.
Antonio Ares Abelleira

**Antonio Ares Abelleira**, **Toñito**, nado en Pontedeume en 1915 e finado en Serantes (Ferrol) o 22 de maio de 2007, foi un loitador antifranquista galego.

## Traxectoria 
Viviu en Ferrol dende os tres anos. Logo do golpe de Estado do 18 de xullo de 1936 foi enrolado no exército. Ao remate da guerra foi o responsable da reconstrución clandestina do PCE en Ferrol. Foi detido nunha redada, encarcerado e indultado aos dous anos. Tres meses despois converteuse no responsábel de axitación e propaganda da Alianza Nacional de Forzas Democráticas (ANFD), e proporcionáballes comida e apoio loxístico aos guerrilleiros. Foi detido en 1950 por facilitar víveres, informar aos guerrilleiros e repartir propaganda clandestina proporcionada por Antonio Veiga Mejuto. Xulgado en consello de guerra en Ferrol o 18 de marzo de 1952 con outros 42 enlaces da guerrilla, foi condenado a sete anos. Nas eleccións xerais de 1982 foi candidato ao Congreso polo Partido Comunista Obrero Español. Finou en Serantes o 22 de maio de 2007.

## Notas 
## Véxase tamén 
### Ligazóns externas 
* 
*
Unidas Podemos

**Unidas Podemos** (**Podemos-IU**), tamén coñecida como **UP**, é unha coalición electoral española rexistrada o 15 de marzo de 2019. É herdeira da coalición Unidos Podemos, da que se diferenza no xénero gramatical, cambio atribuído ao «auxe do movemento feminista».

Foi rexistrada para presentarse ás eleccións xerais de abril de 2019 e estaba conformada por Podemos, Izquierda Unida e Equo. Equo abandonou a alianza en setembro dese mesmo ano. Podemos e IU volveron presentarse co nome de Unidas Podemos ás eleccións xerais de novembro de 2019.

## Historia 
O 26 de maio de 2018 a dirección de Podemos aprobou un protocolo de alianzas de cara aos seguintes procesos electorais de ámbitos europeo, autonómico e municipal. O nome proposto para as eleccións ao Parlamento Europeo de 2019 foi Unidas Podemos cambiar Europa, ao que se sumarían Izquierda Unida e Podemos despois das súas respectivas primarias.

No ámbito autonómico a fórmula sería similar aínda que aparecería tamén a marca de todos os actores que participen na coalición. No ámbito municipal respectaríase a aqueles lugares onde Podemos e Izquierda Unida opten finalmente por presentarse por separado, así como marcas municipais xa implantadas que decidisen revalidarse.

Nas Eleccións xerais de España de abril de 2019 presentouse en todas as circunscricións ao Congreso dos Deputados e ao Senado, excepto nas catalás (Barcelona, Xirona, Lleida e Tarragona), onde se presentou a coalición En Comú Podem-Guanyem el Canvi, e galegas (A Coruña, Lugo, Ourense e Pontevedra), onde se presentou a coalición En Común-Unidas Podemos, a ambas Cámaras, e ao Senado en Navarra e Mallorca, onde se presentou a coalición Unidas Podemos-Veus Progressistes.

## Resultados electorais 
### Eleccións xerais 
## Denominacións por circunscricións 
### Eleccións xerais de novembro de 2019 

Nas circunscricións onde non se presentou a candidatura Más País, a formación Equo pediu o voto para Unidas Podemos ou equivalente.

### Eleccións xerais de abril de 2019 

## Notas 
## Véxase tamén 
### Outros artigos 
* Podemos
* Izquierda Unida
* Equo

### Ligazóns externas 
*Unidas Podemos
Tempada 1990 do Campionato de Galicia de Rally

A **tempada 1990** foi a 12ª edición do **Campionato de Galicia de Rally**. O vencedor foi o cabanés Germán Castrillón, sobre un Ford Sierra RS Cosworth. Foi o primeiro dos seis títulos que gañou.

## Calendario 
O Rally de Ferrol non puido ser celebrado en setembro como estaba previsto e dado que a Federación Galega de Automobilismo non permitía a celebración de dous rallys no mesmo mes, quedou sen data dispoñíbel. Con todo, posteriormente cancelouse o Rally San Martiño por non ser presentada a regulamentación a tempo, polo que o Rally de Ferrol puido ocupar o seu oco de decembro.

## Desenvolvemento 
O campionato comezou coa vitoria de Jorge Pérez no Rally de Vigo, nunha proba na que abandonou o principal favorito, o campión galego do ano anterior, Arturo Rial, e na que Manuel Senra participou cun Peugeot 309 GTI 16v sen homologar. Germán Castrillón non disputou ese rally nin os tres seguintes por falta de patrocinadores. O vascofrancés Marc Etchebers logrou a vitoria en Noia e no Botafumeiro, mentres que o berciano Antonio Garrido fixo o propio no Lacón, colocándose ademais líder do campionato.

No quinto rally da tempada, o Rally Rías Baixas, reapareceron Germán e Estrella Castrillón, a bordo dun Ford Sierra Cosworth que pertencera a Carlos Piñeiro. Con este vehículo conseguiron superar a "Culebra" e lograron a vitoria. A partir de aí o seu dominio foi absoluto e venceron de xeito consecutivo as restantes catro probas: o Rally Cidade de Cristal, o San Froilán, o Rally da Coruña e o Rally de Ferrol. Deste xeito proclamáronse campións antes incluso do último rally. Remataron o campionato con máis de 300 puntos de vantaxe sobre o segundo, Antonio Garrido, que logrou o subcampionato ao superar en Ferrol os puntos de "Peitos" que ía segundo ata ese momento. Con todo, Garrido consideraba que Castrillón non podía ser declarado campión debido a que non disputara os seis rallys que segundo a súa interpretación do regulamento eran precisos para a puntuación final, polo que puxo unha reclamación perante a Federación Galega de Automobilismo. Esta foi desestimada por defecto de forma, polo que presentou outra ante a Secretaría Xeral para o Deporte da Xunta de Galicia, pero tampouco esa saíu adiante.

## Clasificación 
## Notas 
## Véxase tamén 
### Ligazóns externas 
* Sitio web da FGA
Rally de Noia de 1990

O **Rally de Noia de 1990** foi a 7ª edición de dito rally e a segunda proba da tempada 1990 do Campionato de Galicia de Rally. Celebrouse o 21 de abril de 1990 e o vencedor foi o piloto vascofrancés Marc Etchebers, sobre un Ford Sierra Cosworth.

## Itinerario 
O rally constou de catro treitos diferentes (O Tambre, San Fins, Lesende e Outes) con dúas pasadas a cada un deles, excepto o primeiro, ao que se deron tres pasadas.

## Resumo 
Manuel Senra e José Maceiras, cun Renault 5 GT Turbo alugado a Lino Otero, colocáronse líderes no inicio e mantiveron a posición ata o terceiro treito, onde se viron superados pola maior potencia do Ford Sierra Cosworth do piloto vascofrancés Marc Etchebers. Este marcou o mellor tempo en seis dos nove treitos e chegou á meta con 26 segundos sobre o piloto de Dumbría.

Carlos Piñeiro, vencedor da edición do ano anterior, chegou en terceira posición, mentres que o vigués Antonio Trelles, que foi terceiro en varios momentos da proba, quedou finalmente cuarto da xeral e primeiro na Copa Renault. Un dos favoritos para a vitoria, Arturo Rial, tivo que abandonar despois de que o seu Citroën AX Sport saíse fóra da estrada preto do remate da segunda pasada por Lesende.

## Clasificación 
## Notas
Luancos

Os **luancos** (en ) eran unha antiga tribo celta de Gallaecia, un pobo galaico bracarense que viviu entre os ríos Támega e Tua, na provincia de Tras os Montes, no norte do actual Portugal e no sur de Galicia. Segundo Tolomeo, a súa cidade principal ou capital era Merua ou Merva.

Un patriarca luanco quedou rexistrado na mitoloxía grega como *Lynko* (lince). O nome "luancos" foilles atribuído, posibelmente, porque este pobo se identificaba cos linces. Era un pobo cazador e prefería vivir nas mesetas altas.

## Notas 
## Véxase tamén 
### Outros artigos 
* Lista de tribos celtas
El rey de La Habana

***El rey de La Habana*** é un filme de 2015 dirixido por Agustí Villaronga. É unha coprodución entre España e a República Dominicana. Está protagonizado por Maikol David, Yordanka Ariosa e Héctor Medina.

## Sinopse 
Logo de fuxir dun correccional de Cuba, Reinaldo tentar sobrevivir nas rúas da Habana. As esperanzas, os desencantos, o ron, o bo humor e a fame acompáñanno no seu deambular, até que coñece a Magda e Yunisleidy, que son sobreviventes coma el. Entre os brazos dunha e doutra, tentará evadirse da miseria material e moral que o arrodea, vivindo até o límite do amor, a paixón, a tenrura e o sexo máis desvergonzado.

## Personaxes 
* Maikol David como El Rey (acreditado como Maykol David Tórtola)
* Yordanka Ariosa como Magda
* Héctor Medina como Yunisleidi 
* Jean Luis Burgos como Nelson
* Lia Chapman como Daysi
* Chanel Terrero como Yamilé
* Celina Toribio como camareira
* Jazz Vilá como Raulito
* Ileana Wilson como Fredesbinda

## Notas 
## Véxase tamén 
### Ligazóns externas 
*
Juan Vázquez Loureda

**Juan Vázquez Loureda**, **"Anido"**, nado en Mugardos en 1922 e finado en Mugardos o 15 de decembro de 2014, foi un enlace da guerrilla antifranquista galega.

## Traxectoria 
Nos anos corenta foi enlace da guerrilla antifranquista, proporcionáballes comida e apoio loxístico aos guerrilleiros. Foi detido en 1950 por aloxar a Francisco Martínez Leira e outro guerrilleiro na súa casa, onde construíron un refuxio na corte. Xulgado en consello de guerra en Ferrol o 18 de marzo de 1952 con outros 42 enlaces da guerrilla, foi condenado a quince anos. Nas primeiras eleccións democráticas foi candidato ao Concello de Mugardos polo Partido Comunista de España.

## Vida persoal 
Casou con Carmen Filgueiras Vázquez e foi pai de Juan e Dolores Vázquez Filgueiras.

## Notas 
## Véxase tamén 
### Ligazóns externas 
* Francisco Martínez Leira, «Pancho» (Parte do lido e dito por Juan Vázquez Loureda, «Anido» na homenagem)
Kyle Hines

**Kyle Terrel Hines**, nado o 2 de setembro de 1986 en Sicklerville, Nova Jersey, é un xogador profesional de baloncesto estadounidense que xoga no Olimpia Milano da Lega Basket Serie A e a Euroliga.

## Traxectoria profesional 
Tras non ser elixido no Draft da NBA de 2008, Hines asinou co Veroli Basket da segunda división italiana, onde xogou durante dúas tempadas e gañou en 2009 e 2010 a copa da segunda división de Italia.

En agosto de 2010, asinou un contrato dun ano co Brose Bamberg da Basketball Bundesliga alemá. Co Brose gañou a Supercopa de Alemaña, a Copa de Alemaña e a Bundesliga, e foi escollido coma mellor xogador das Finais da liga en 2011.

En xullo de 2011, Hines asinou co Olympiacos BC grego, onde gañou dúas Euroligas en 2012 e 2013, e a liga grega en 2012. O 24 de xuño de 2013, Hines decidiu rematar o seu contrato co Olympiacos.

O 28 de xuño de 2013, Hines asinou un contrato de dous anos co PBC CSKA Moscova ruso.

En maio de 2020, tras sete tempadas no CSKA, asinou un contrato co Olimpia Milano da Lega Basket Serie A.

## Notas 
## Véxase tamén 
### Ligazóns externas 
* Perfil en Eurobasket.com 
* Perfil en Euroleague.net
Intelsat

**Intelsat** é un provedor intergubernamental de servizos por satélite. Posúe unha das frotas de satélites de comunicacións máis grandes, cuns 50 satélites en propiedade. O primeiro satélite comercial de comunicacións, o *Early Bird* ou *Intelsat 1*, lanzado en 1965, pertencía a Intelsat. A empresa entrou en bancarrota en maio de 2020.

## Intelsat 1 
Intelsat 1, coñecido inicialmente como **Early Bird**, foi o primeiro satélite de comunicacións comercial. Lanzado o 6 de abril de 1965 mediante un foguete Delta D a unha órbita xeosíncrona, tiña unha masa de 68 kg, forma cilíndrica, estaba recuberto de células solares para producir enerxía e estabilizábase mediante xiro. Foi construído por Hughes Aircraft Company co bus HS-303 e foi posto en servizo comercial o 28 de xuño, comunicando ambos lados do Atlántico. Tiña capacidade para 240 circuítos de telefonía ou un de televisión. Foi posto fóra de servizo en 1969 a pesar de que foi deseñado para unha vida útil de 18 meses.

## Historial de lanzamentos 
## Notas 
## Véxase tamén 
### Outros artigos 
*Delta D
*Delta E1
*Delta M
*Atlas SLV-3C
*Atlas SLV-3D
*Atlas IIAS
*Atlas 5
*Ariane 1
*Ariane 2
*Ariane 4
*Ariane 5
*Atlas G
*CZ-3B
*Proton K/DM-3
*Proton M Briz-M
*Zenit-3SL
*Zenit-3SLB
*Falcon 9

## Ligazóns externas 
*Web de Intelsat
Cobra de Esculapio

A **cobra de Esculapio** Cunha lonxitude de até 2 metros, atópase entre as meirandes cobras europeas, aínda que non é tan masiva como *Elaphe quatuorlineata* ou a cobra rateira. A serpe de Esculapio tivo unha grande importancia cultural e histórica polo seu papel na antiga mitoloxía grega e romana e o simbolismo derivado destas.

## Distribución 
Habita en gran parte da metade sur de Europa: dende a costa atlántica até os Balcáns, chegando a algunhas zonas de Turquía e tan lonxe como Irán. Na Península Ibérica só se atopa na zona dos Pireneos e nalgunhas zonas da Cordilleira Cantábrica.

En maio de 2020, a Sociedade Galega de Historia Natural publicou na revista *Braña* o avistamento da especie en Galicia por primeira vez. A cita foi realizada por Jesús María Fariñas Álvarez no concello Nogueira de Ramuín, preto da beira do río Sil, nunha zona de castiñeiros.

## Comportamento 
Carente de veleno, depreda sobre roedores, ovos, aves e outros réptiles, aos que afoga mediante constrición. As femias producen 5-8 ovos en xuño ou xullo.

## Simbolismo 
O seu nome vernáculo débese a que historicamente se representou a Asclepio, deus grego da medicina, cun caxato sobre o cal se enrolaba un exemplar da especie. Este caxato, denominado caxato de Esculapio (), difire do caduceo de Hermes, deus das viaxes e o comercio, no cal aparecen dous exemplares e non só un.

Ficheiro:Rod of asclepius.png|O clásico caxato de Asclepio como símbolo da medicina humana.
Ficheiro:Vetlogo.svg|A forma de V como símbolo da medicina veterinaria.
Ficheiro:Coupe_d'Hygie.svg|A cobra de Esculapio coa copa de Hixía como símbolo da farmacia.
Ficheiro:NAMA-Asklepios Epidaure.jpg|Estatua de Esculapio co caxato e a cobra.

## Notas
Rally do Lacón de 1990

O **Rally do Lacón de 1990** foi a 24ª edición de dito rally e a terceira proba da tempada 1990 do Campionato de Galicia de Rally. Celebrouse o 19 de maio de 1990 e o vencedor foi o berciano Antonio Garrido, sobre un Ford Sierra Cosworth. Foi a súa primeira e única vitoria no campionato.

## Itinerario 
Constou de 10 treitos, que sumaron 75,6 km cronometrados (254 contando os enlaces). A primeira sección do rally consistiu en dúas pasadas polos treitos de Esposende e Beiro e unha por Cabanelas, rematando no parque de traballo de Ribadavia. Na segunda parte deuse unha nova pasada por Beiro, e dúas por Cabanelas e Xendive-Parada de Labiote.

## Clasificación 
## Notas 
## Véxase tamén 
### Ligazóns externas 
* Imaxes do Rally do Lacón de 1990
Rally Botafumeiro de 1990

O **Rally Botafumeiro de 1990** foi a 5ª edición de dito rally e a cuarta proba da tempada 1990 do Campionato de Galicia de Rally. Celebrouse o 1 de xullo de 1990 e o vencedor foi o vascofrancés Marc Etchebers sobre un Ford Sierra Cosworth.

## Resumo 
O equipo formado polo vascofrancés Marc Etchebers e o ferrolán Humberto González gañou con facilidade o rally ao marcar o mellor tempo en todos os treitos cronometrados, excepto nos dous últimos, que foron para Sergio Vallejo e José Manuel López Parada. A segunda praza estivo moito máis disputada e tras o abandono por problemas mecánicos de Manuel Senra, que marcara o segundo mellor tempo no primeiro treito, a loita deuse entre Vallejo, Parada, "Peitos", Antonio Trelles e Antonio Garrido. Ao remate dos seis treitos diúrnos era "Peitos" o que ocupaba a segunda praza, seguido moi de preto polos demais. Con todo, na sección nocturna os irmáns Vallejo rodaron rápido e subiron ata a segunda praza final. "Peitos" quedou finalmente cuarto (e primeiro no Trofeo Citroën), ao verse adiantado ao final tamén polo vigués Trelles, que subiu ao podio en terceira posición e gañou na Copa Renault. 

## Clasificación 
## Notas
Paulino Pardo de Neyra

**Paulino Carlos María Pardo de Neyra**, ou **Pardo Neira**, nado en Baralla en 1898 e finado en Santiago de Compostela o 27 de novembro de 1990, foi un funcionario e político galego.

## Traxectoria 
Organizou con Evaristo Correa Calderón, Casiano Díaz Moreno e Faustino Cela a Irmandade da Fala de Baralla en 1917. Ingresou no Corpo de Prisións e pediu a excedencia en 1924. Foi funcionario do Corpo de telégrafos destinado en Palas de Rei. Na ditadura de Primo de Rivera foi xefe local da Unión Patriótica de Palas de Rei. Co golpe de Estado do 18 de xullo de 1936 encerrouse con varios homes armados na casa do Concello de Palas de Rei. Foi detido e condenado sen xuízo a pena de morte. Por intercesión familiar conseguiron a anulación da pena. Foi desterrado a Leganés e multado con 5.000 ptas. Despois foi funcionario de telégrafos de Santiago. Reingresou no Corpo de Prisións nos anos corenta. Foi destinado como funcionario á prisión do partido de Santiago de Compostela en 1950, da que foi xefe de Administración dende 1952. En 1958 foi nomeado director da prisión de Santiago de Compostela. Finou en Santiago de Compostela o 27 de novembro de 1990.

## Vida persoal 
Casou con Marina Soto Viña, foi pai de María del Carmen, Alfonso, Esther e José Pardo Soto, e avó de Xulio Pardo de Neyra.

## Notas 
## Véxase tamén 
### Bibliografía 
* 

### Ligazóns externas 
* «Na Ulloa hai devoción pola familia dos Ouro»
Pedro López Lolo

**Pedro López Lolo**, nado en Pedrafita do Cebreiro cara a 1908 e finado en Costantín (Baralla) o 22 de setembro de 1936, foi un político galego.

## Traxectoria 
Veciño de Chan de Pena. Co golpe de Estado do 18 de xullo de 1936 foi detido e paseado en Constantín. Inscrito inicialmente como descoñecido, foi identificado o 3 de novembro de 1936.
Artralxia

**Artralxia** (do grego αρθρω- *arthro-*, articulación + -αλγος *-algos*, dor) significa literalmente dor de articulacións; é un síntoma *de* lesión, infección, doenzas como as reumáticas (particularmente artrite e artrose) ou reacción alérxica a medicamentos.

De acordo a MeSH, o termo "artralxia" debería usarse unicamente se a afección é debida a un proceso non-inflamatorio, e o termo "artrite" cando se trata dun proceso inflamatorio.

## Notas
Egobarros

Os **egobarros**, (en ), eran unha tribo celta de Gallaecia, un pobo galaico lucense. O seu territorio atopábase a carón do río Eo, ao oeste doutros pobos galaicos como os albións e os cibarcos, e estendíase por Foz ata Viveiro. Segundo J. L. Maya, estes tres pobos estaban constituídos por diversos castros vinculados ou confederados entre eles.

## Etimoloxía 
Do seu nome deriva o nome do río Eo, que en tempos romanos se alternaba entre "Ego" e "Egoba" segundo testemuñou Plinio ao falar dos habitantes da beira da ría.

## Notas 
## Véxase tamén 
### Outros artigos 
* Lista de tribos celtas
Alfonso Viña Ouro

**Alfonso Viña Ouro**, coñecido como **Alfonso de Xeré**, nado en Palas de Rei e finado en Santiago de Compostela o 13 de maio de 1966, foi un avogado e político galego.

## Traxectoria 
Sobriño de José Ouro Arias, tiña unha casa soarega en Xeré (Meixide) onde vivía co seu curmán José Ouro Arias de Xeré (fillo de solteira de Amalia Ouro Arias). Licenciado en Dereito pola Universidade de Santiago de Compostela. Na ditadura de Primo de Rivera foi nomeado alcalde de Palas de Rei en 1926. Logo do golpe de Estado do 18 de xullo de 1936 foi nomeado secretario do concello de Palas de Rei en agosto.

## Notas 
## Véxase tamén 
### Bibliografía 
* 

### Ligazóns externas 
* «Na Ulloa hai devoción pola familia dos Ouro»
Rally Rías Baixas de 1990

O **Rally Rías Baixas de 1990** foi a 26ª edición de dito rally. Foi puntuable para a tempada 1990 do Campionato de Galicia de Rally, así como para a Copa de España de Rallys. Celebrouse o 28 de xullo de 1990 e o vencedor foi Germán Castrillón, a bordo dun Ford Sierra RS Cosworth.

## Itinerario 
O rally constou de tres seccións e 17 treitos cronometrados. A primeira comezou ás 10 da mañá e percorreu os treitos de Vigo, Cillarga (9,4 km), Barbudo (4,4 km), Fornelos - Quintáns (16,8 km) e Sabaxáns - Barcia de Mera - Covelo (22,9 km). Na segunda sección repetíronse os mesmos treitos, con chegada en Vigo e cunha pasada extra por Cillarga. A terceira e última sección, a nocturna, comezou ás 9 da noite en Vigo e percorreu dúas veces os treitos de Salceda (6,7 km), Chenlo (9,9 km), Vincios - Vilaza (4,6 km) e Camos - Vincios (5,4 km), rematando de madrugada.

## Resumo 
O rally supuxo o regreso de Germán Castrillón e Estrella Castrillón, que tras seren subcampións galegos o ano anterior non participaran aínda en ningún rally desta tempada por falta de patrocinadores. Tamén reaparecía o vigués Juan Carlos González "Culebra", aos seus 52 anos e despois de máis de dez sen competir. Inscribiuse cun BMW M3 que lle mercou a Pep Bassas, e co que o piloto catalán se proclamara campión de España na tempada anterior. O canario Pedro Cruz sufriu un accidente no primeiro paso por Fornelos e tivo que ser trasladado en ambulancia, aínda que finalmente o seu estado non revestiu gravidade.

No primeiro treito da sección nocturna, en Salceda, Castrillón recuperou a primeira posición, e aumentou a súa vantaxe nos dous seguintes treitos, Chenlo e Vincios - Vilaza. Na primeira pasada por Camos - Vincios, "Culebra" recortoulle un pouco de tempo ata colocarse a 15 segundos, pero con todo, Castrillón xa non cedeu a primeira posición e chegou como vencedor á meta, tendo como único sobresalto en toda a noite unhas vacas que se lle cruzaron na estrada no treito de Chenlo.

O vascofrancés Marc Etchebers ocupou o terceiro caixón do podio, ao chegar por diante do canario "Carlos" e do Citroën AX Sport de "Peitos", quedando este último en quinto lugar e primeiro da Challenge Citroën.

## Clasificación 
## Notas 
## Véxase tamén 
### Ligazóns externas 
* Rally Rías Baixas 1990 en ewrc.com .
*
Manuel Vázquez Ouro

**Manuel Vázquez Ouro**, nado en Maceda (Palas de Rei), foi un político galego.

## Traxectoria 
Foi alcalde de Palas de Rei en 1922. Volveu ser nomeado alcalde de Palas de Rei en abril de 1930. Na Segunda República foi elixido concelleiro en 1931 e alcalde. Foi vicepresidente da Sociedad de Agricultores Oficios y Profesiones de Palas de Rei en 1932. Co golpe de Estado do 18 de xullo de 1936 foi detido o 5 de agosto de 1937. Xulgado en consello de guerra en Lugo o 9 de marzo de 1938, acusado de rebelión, foi absoluto e quedou a disposición do delegado de Orde Pública. Saíu en liberdade o 23 de marzo. Abríronlle expediente de responsabilidades políticas.

## Vida persoal 
Casou con María Boedo e foi pai de Delia, Lydia, Roberto, María Victoria e María Luz Vázquez Boedo.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
* «Na Ulloa hai devoción pola familia dos Ouro»
Orbazai

Como topónimo **Orbazai** pode referirse a:

;En Galiza
***Orbazai**, parroquia do concello de Lugo;
****Orbazai**, lugar de dita parroquia.
José Balboa

**José Balboa Rodríguez**, nado en Muradás (Beariz) en 1936, é un escritor galego. 

## Traxectoria 
En setembro de 2016 publicou a súa autobiografía *Uno de tantos*.

En febreiro de 2018 publicou o seu segundo libro, *Merece la pena*, a historia real dun veciño de Vilariño das Poldras chamado Samuel, que á idade de 4 anos empeza a traballar no campo. En outubro dese mesmo ano publicou o libro de relatos *Arduina*, presentado en Beariz, México, Madrid e outras partes de España. 

## Obras 
Todo o diñeiro recadado das súas obras é destinado á investigación das enfermidades estrañas.

* *Uno de tantos* (2016)
* *Merece la pena* (2017)
* *Arduina* (2018)
* *La fuerza de los helechos* (2020)

## Vida persoal 
Ten fillos e netos. Ademais, ten o seu propio blog, Relatos del Caminante.

## Notas 
## Véxase tamén 
### Ligazóns externas 
* Blog de José Balboa, Relatos del caminante